Prosjektleder for konkurransen er retorikkprofessor Jens Kjeldsen, og målet er «å styrke den retoriske bevisstheten og kompetansen i skolen og i samfunnet». Ta ordet! startet opp i 2016 som et tilbud til videregående skoler i Bergen. I 2017 åpnet det opp for alle skoler på Vestlandet, mens i 2018 omfattet konkurransen alle videregående skoler i Hordaland, Agder-fylkene, Rogaland, Møre og Romsdal, Trøndelag og Troms. Fra 2019 ble alle videregående skoler i Norge invitert til å være med, noe som førte til at 53 skoler meldte seg på. I 2020 ble konkurransen avholdt digitalt, og 60 videregående skoler meldte seg på.